Volapukidoj

La "strukturaj" volapukidoj, ĝenerale estis kreitaj de solaj homoj kaj vere ne havis disvastiĝon. Idiom Neutral, male, estis kreita de eksmembroj de Kadem Volapuka mem, sed de Volapuko nur prenis la celon kaj kelkajn bazajn principojn.

 Ĉu Esperanto estas Volapukido? 
Esperanto certe ricevis influon de Volapuko (vidu artikolon Volapuko kaj Esperanto) kaj al ekstera publiko foje ŝajnis ke Esperanto estas posteulo de Volapuko, sed oni ne povas nomi Esperanton volapukido, ĉar Volapuko ne influis la strukturon de la lingvo aŭ ĝiaj bazaj ideoj.

 Duboj kaj disputoj 
Ĉar ĉiu klasifiko dependas de kriterioj, kiu povas ŝanĝi de aŭtoro al aŭtoro, pri volapukido ankaŭ estas nebula zono en kiu estas duboj kaj disputoj. Ekzemple Anti-Volapuko, kiun Biblioteko Butler klasifikas ne je 414.2 (Volapukidoj), sed je 411.3 (Universala gramatiko, aplikebla al ĉiu lingvo). Louis Couturat kaj Léopold Leau metis ĝin en la trian parton de Histoire de la langue universelle, inter la aposterioraj projektoj. Ankaŭ Glot/Glott de Petraŝeviĉ povas esti aŭ ne Volapukido. Paulo Rónai pensas ĝin volapukidon, sed Sergeo Kuznecov priskribas la unuan version de ĝi (Glot, 1917) kiel kompromiso inter Esperanto kaj Reform-Neutral kaj la duan (Glott, 1918) kiel eĉ pli naturaleca ol Reform-Neutral. Bedaŭrinde oni scias malmulte pri ĝi. La sola facile atingebla priskribo de Glott fare de  konfirmas la impreson ke ĝi tute ne estas volapukido. Koncerne Neutrik,  ja estis fervora volapukisto kaj samjare kun Neutrik eldonis por-volapukan folion, sed almenaŭ Daniela Rossella metas lian sistemon inter la aposterioraj projektoj. Verŝajne, ŝi prenis tiun informon el la libro de Albani kaj Buonarroti.

 Ekzemploj de Volapukidoj 
Jen kelkaj ekzemploj de volapukidoj

 Balta 
Balta estas volapukida internacia planlingvo proponita de franca aktuario Émile Dormoy (1829 − 1891), en 1887 kaj reprezentita en 1893. Balta estas variaĵo de Volapuko kun pli simpla gramatiko, sed pli apriora vortprovizo.

Nombroj (1-10): ba, be, bi, bo, bu, ja, jeprononcata kiel ŝe., ji, jo, bas.

Balta = simpla (laŭvorte unuobla).

Ceteraj nombraj derivaĵoj:
Nombro del = tagomul = monatosod = sezonokol = kolorolen = lando1badel = dimanĉobamul = januarobasod = printempobakol = violkoloraLebalen = Eŭropo2bedel = lundobemul = februarobesod = somerobekol = indigaLebelen = Azio3bidel = mardobimul = martobisod = aŭtunobikol = bluaLebilen = Afriko4bodel = merkredobomul = aprilobosod = vintrobokol = verdaLebolen = Ameriko5budel = ĵaŭdobumul = majo bukol = flava Lebulen = Oceanio6jadel = vendredojamul = junio jakol = oranĝkolora7jedel = sabatojemul = julio jekol = ruĝa8 jimul = aŭgusto  9 jomul = septembro   10 basmul = oktobro   11 basebamul = novembro   12 basebemul = decembro  

Ekzempleto de vortfarado: vam = varmo, vame = varmigi, vami = varme.

Adjektivoj finiĝas per -a, adverboj per -i, prepozicioj per -o, konjunkcioj per -u. Infinitivo de verboj finiĝas per -e.
 Adverboj  Prepozicioj  Konjunkcioj  do, dao, deo = de   o, ao, eo = al    u = kaj   du = aŭ   abu = sed ini = interne, ene  ino = en  sei = extere  seo = exter, el    ku, kiu = ke  fo = per, (fare) de  fu = ĉar, tial ke, pro tio ke nefi = malgraŭe, malgraŭ tio  nefo = malgraŭ, spite  nefu = malgraŭ ke, kvankam, tamen pi = pro tio, jen kial  po, plo = por, pro  pu = por ke ki = kun tio  ko = kun  neki = sen tio  neko = sen  neku = sen (tio) ke, sen + inf etimi = antaŭe, ĝisnune  etimo = antaŭ  etimu = antaŭ ol atimi = nun, ĉi-momente  atimo = dum  atimu = dum, tiutempe kiam itimi = poste  itimo = post  itimu = post kiam numi = tre multe, abunde  numo = multe da  nenumi = malmulte  nenumo = malmulte da  ami = almenaŭ, minimume   amu = krom se emi = malplej(e)  emo = malpli  emu = des malpli imi = (sam)tiom  imo = laŭ, kongrue/akorde al/kun  omi = plu  omo = pli (ol)  omu = des pli ke umi = plej(e), plejmulte 

 Specimeno 

 Bopal 
Bopal estas volapukido proponita de M. Streiff de Maxstadt, sub plumnomo St. de Max en 1887. Ĝi emas forte al apriorismo kaj kelkaj aŭtoroj klasifikas ĝin kiel apriora lingvo.

Nombroj (1-10): en, de, te, fe, ve, ge, ce, pe, ne, o.

Ekzempleto de vortfarado: gal = tero, galop = kontinento, galopar = terano.

 Specimenoj 

 Notoj 

 Referencoj 

 Listo de kelkaj Volapukidoj 
 Anti-Volapuko
 Dil
 Dilpok
 Glott aŭ Glot (V. K. Petraŝeviĉ kun kunlaboro de Petro Stojan, 1910–1918)
 Idiom Neutral
 Universala lingvo (Menet)
 Nal Bino
 Neutrik ( alinome Salah Eddine Kemal, 1931)
 Nuvo-Volapük
 Spelin
 Talo (Hoessrich)
 Veltparl
 Universal-Latein (Möser) (P. Wilfried Möser, 1901; ne konfuzu kun Universal-Latein aŭ Neulatein de Edvardt Frandsen)

 Bibliografio 
 Dormoy, Emile. Le Balta, langage international conventionnel. Tours: Impr. de E. Arrault, 1893, 194 pp. 



 St. de Max, Le Bopal, langue universelle. Essai de langue universelle. Grammaire, texte et vocabulaire. Paris: Val et Baudry, 1887, 54 pp. 

 Möser, Wilfried. Universal-Latein. Versuch einer theilweisen Übertragung der Grammatik des Volapük auf die lateinische Sprache. Innsbruck: Verl. des Benedictiner-Priorates, 1901, 80 S.